text: 
  Samtidig foreslår man at skære værnepligt-tiden ned med ca. én måned, 
  samtidig med, at der på kort sigt ( frem til 1996 ) nyinvesteres i 
  materiel for for ca. 5 mia. kr..
  
  Reduktionen må nødvendigvis ske i Jyske Division, hvis formål i det 
  store og hele er forsvundet sammen med krigstruslen fra Øst. Det var 
  Jyske Division, der sammen med de nordtyske NATO-styrker skulle sættes 
  ind i forsvaret af Slesvig mod de fremrullende DDR-kampvogne. Nu 
  indgår DDR-materiellet i den tyske NATO-hær, og selv om der fortsat er
   stationeret et stort antal russiske soldater i det tidligere 
  Østtyskland, så vurderes truslen herfra som værende hypotetisk.
  
  Resterne af Jyske Division skal indgå i NATOs Hovedforsvarsstyrke, 
  hedder det i rapporten. Og i mindre omfang i de nye Reaktionsstyrker 
  i NATO, som især skal benyttes i forbindelse med international " 
  krisestyring ".
  
  Nye udfordringer
  
  Mens forsvarets øverste embedsmænd således fortsat opererer med et 
  stort nationalt forsvar, så understreger Udenrigsministeriets eksperter i
   den selvsamme rapport, at de sikkerhedspolitiske problemer i dag 
  ligger et helt andet sted.
  
  
  
  